CELEX: 32016D1406
Language: da
Date: 2016-08-22 00:00:00
Title: Kommissionens gennemførelsesafgørelse (EU) 2016/1406 af 22. august 2016 om visse beskyttelsesforanstaltninger over for afrikansk svinepest i Polen og om ophævelse af gennemførelsesafgørelse (EU) 2016/1367 (meddelt under nummer C(2016) 5467) (EØS-relevant tekst)

23.8.2016   
            
            
               DA
            
            
               Den Europæiske Unions Tidende
            
            
               L 228/46
            
         KOMMISSIONENS GENNEMFØRELSESAFGØRELSE (EU) 2016/1406
   af 22. august 2016
   om visse beskyttelsesforanstaltninger over for afrikansk svinepest i Polen og om ophævelse af gennemførelsesafgørelse (EU) 2016/1367
   
      
         (meddelt under nummer C(2016) 5467)
      
   
   (Kun den polske udgave er autentisk)
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 89/662/EØF af 11. december 1989 om veterinærkontrol i samhandelen i Fællesskabet med henblik på gennemførelse af det indre marked (1), særlig artikel 9, stk. 4,
   under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked (2), særlig artikel 10, stk. 4, og
   ud fra følgende betragtninger:
   
               (1)
            
            
               Afrikansk svinepest er en infektiøs virussygdom, der rammer populationer af tamsvin og vildtlevende svin og kan have alvorlige konsekvenser for svineproduktionens rentabilitet, og som forårsager forstyrrelser i samhandelen i Unionen og eksporten til tredjelande.
            
         
               (2)
            
            
               Ved et udbrud af afrikansk svinepest er der risiko for, at sygdomsagensen spredes til andre svinebedrifter og til vildtlevende svin. Sygdomsagensen kan således sprede sig fra én medlemsstat til en anden eller til tredjelande via handel med levende svin eller produkter fremstillet heraf.
            
         
               (3)
            
            
               Ved Rådets direktiv 2002/60/EF (3) er der fastsat minimumsforanstaltninger, der skal gennemføres i Unionen til bekæmpelse af afrikansk svinepest. I henhold til artikel 9 i direktiv 2002/60/EF skal der oprettes beskyttelses- og overvågningszoner i tilfælde af udbrud af sygdommen, hvor de i samme direktivs artikel 10 og 11 nævnte foranstaltninger skal anvendes.
            
         
               (4)
            
            
               Polen har underrettet Kommissionen om den nuværende situation med hensyn til afrikansk svinepest i landet og har i henhold til artikel 9 i direktiv 2002/60/EF oprettet beskyttelses- og overvågningszoner, hvori de i samme direktivs artikel 10 og 11 nævnte foranstaltninger anvendes.
            
         
               (5)
            
            
               For at hindre unødvendige forstyrrelser i samhandelen i Unionen og for at undgå, at tredjelande indfører uberettigede handelshindringer, er det nødvendigt at identificere de områder i Polen, der er oprettet som beskyttelses- og overvågningszoner i forbindelse med afrikansk svinepest, på EU-plan i samarbejde med denne medlemsstat.
            
         
               (6)
            
            
               De områder, der identificeres som beskyttelses- og overvågningszoner i Polen, bør derfor opføres i bilaget til nærværende afgørelse, og varigheden af regionaliseringen bør fastsættes.
            
         
               (7)
            
            
               Der er forekommet seks udbrud hos tamsvin i powiat wysokomazowiecki, zambrowski, białostocki og bielski i august 2016. Da Polen har forelagt foreløbig dokumentation for, at disse udbrud er forbundet med menneskelig aktivitet, og da der er dokumentation for, at der ikke cirkulerer afrikansk svinefeber i populationerne af vildtlevende svin i de berørte områder, er det påkrævet at gennemføre specifikke og forholdsmæssige foranstaltninger, også i betragtning af at Polen forpligter sig til at gennemføre supplerende nationale foranstaltninger til kontrol af flytninger af dyr og til kontrol af markeder. Disse foranstaltninger bør bestå i gennemførelsen af de foranstaltninger, der er fastsat ved direktiv 2002/60/EF, navnlig med hensyn til den i direktivets artikel 10 og 11 omhandlede stærke begrænsning af flytning og transport af svin i områder, der er inddelt i to sammenhængende zoner som beskrevet i bilaget.
            
         
               (8)
            
            
               For at tage hensyn til den overordnede epidemiologiske situation og gennemføre passende foranstaltninger bør Kommissionens gennemførelsesafgørelse 2014/709/EU (4) ligeledes tages op til fornyet overvejelse. Når Polen har fremlagt bekræftende dokumentation med hensyn til de ovenfor beskrevne udbrud, bør de foranstaltninger, der er fastsat ved nævnte gennemførelsesafgørelse, tages op til fornyet overvejelse for at udelukke risikoen for spredning af sygdommen hos vildtlevende svin.
            
         
               (9)
            
            
               Ved Kommissionens gennemførelsesafgørelse (EU) 2016/1367 (5) er der fastsat visse beskyttelsesforanstaltninger over for afrikansk svinepest i Polen. Siden vedtagelsen af nævnte gennemførelsesafgørelse har den epidemiologiske situation med hensyn til den pågældende sygdom ændret sig, og der er behov for at tilpasse foranstaltningerne. Af hensyn til klarheden bør gennemførelsesafgørelse (EU) 2016/1367 derfor ophæves og afløses af nærværende afgørelse.
            
         
               (10)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE AFGØRELSE:
   Artikel 1
   Polen sikrer, at de beskyttelses- og overvågningszoner, der er oprettet i henhold til artikel 9 i direktiv 2002/60/EF, som minimum omfatter de områder, der er angivet som beskyttelses- og overvågningszoner i bilaget til nærværende afgørelse.
   Artikel 2
   Denne afgørelse anvendes indtil den 15. oktober 2016.
   Artikel 3
   Gennemførelsesafgørelse (EU) 2016/1367 ophæves.
   Artikel 4
   Denne afgørelse er rettet til Republikken Polen.
   
      Udfærdiget i Bruxelles, den 22. august 2016.
      
         
            På Kommissionens vegne
         
         Vytenis ANDRIUKAITIS
         
            Medlem af Kommissionen
         
      
   
   
      (1)  EFT L 395 af 30.12.1989, s. 13.
   
      (2)  EFT L 224 af 18.8.1990, s. 29.
   
      (3)  Rådets direktiv 2002/60/EF af 27. juni 2002 om specifikke bestemmelser for bekæmpelse af afrikansk svinepest og om ændring af direktiv 92/119/EØF for så vidt angår Teschenersyge og afrikansk svinepest (EFT L 192 af 20.7.2002, s. 27).
   
      (4)  Kommissionens gennemførelsesafgørelse 2014/709/EU af 9. oktober 2014 om dyresundhedsmæssige foranstaltninger til bekæmpelse af afrikansk svinepest i visse medlemsstater og om ophævelse af gennemførelsesafgørelse 2014/178/EU (EUT L 295 af 11.10.2014, s. 63).
   
      (5)  Kommissionens gennemførelsesafgørelse (EU) 2016/1367 af 10. august 2016 om visse beskyttelsesforanstaltninger over for afrikansk svinepest i Polen (EUT L 216 af 11.8.2016, s. 26).
   
      BILAG
      
                  Polen
               
               
                  Områder som omhandlet i artikel 1
               
               
                  Anvendelsen ophører (dato)
               
            
                  Beskyttelseszone
               
               
                  Grænserne for denne beskyttelseszone er som følger:
                  
                              a)
                           
                           
                              fra øst: fra den nordlige grænse til landsbyen Sanie Dąb sydpå ad vejen, der forbinder landsbyen Sanie Dąb med landsbyen Kołaki Kościelne, hvor vejen skærer Dąb-floden, dernæst langs med Dąb-floden mod sydøst, dernæst langs med grænsen til skoven til den vestlige grænse til landsbyen Tybory-Olszewo, dernæst ad vejen, der forbinder landsbyen Tybory-Olszewo med landsbyen Tybory-Kamianka, dernæst langs med den vestlige side af landsbyen Tybory-Kamianka til vejen, der forbinder landsbyen Tybory-Kamianka med landsbyen Jabłonka Kościelna, dernæst sydpå til det vandløb, der forbinder Kamianka-dammen med Jabłonka-floden, dernæst i en lige linje sydpå til det sted, hvor vej nr. 66 krydser vejen, der forbinder landsbyen Jabłonka Kościelna med landsbyen Miodusy-Litwa
                           
                        
                              b)
                           
                           
                              fra syd: ad vej nr. 66 i vestlig retning til det sted, hvor Jabłonka-floden skærer vej nr. 66, dernæst langs med den sydlige grænse af landsbyen Faszcze til Jabłonka-floden, videre vestpå langs med Jabłonka-floden til grænsen mellem landsbyen Wdziękoń Pierwszy og landsbyen Wdziękoń Drugi, og dernæst i en lige linje nordpå til vej nr. 66, dernæst vestpå ad vej nr. 66 til det sted, hvor vandløbet skærer vej nr. 66 ved landsbyen Wdziękoń Pierwszy
                           
                        
                              c)
                           
                           
                              fra vest: nordpå langs med vandløbet til grænsen til skoven, dernæst langs med den østlige grænse til Grabówka-reservatet og dernæst langs med den østlige grænse til skoven til vejen, der forbinder landsbyen Grabówka med landsbyen Wróble-Arciszewo
                           
                        
                              d)
                           
                           
                              fra nord: i en lige linje østpå til Dąb-floden neden for landsbyen Czarnowo Dąb, dernæst i en lige linje østpå langs med den nordlige grænse til landsbyen Sanie Dąb til vejen, der forbinder landsbyen Sanie Dąb med landsbyen Kołaki Koscielne.
                           
                        Grænserne for denne beskyttelseszone er som følger:
                  
                              a)
                           
                           
                              fra nord: fra landsbyen Konowały af den kommunale vej til det sted, hvor denne vej krydser Szosa Kruszewska-vejen, dernæst ad Szosa Kruszewska-vejen langs med den sydlige grænse til skoven til udgangen af landsbyen Kruszewo
                           
                        
                              b)
                           
                           
                              fra vest: gennem landsbyen Kruszewo langs med den vestlige grænse til dalen ved Narew-floden ved landsbyen Waniewo til grænsen til powiat wysokomazowiecki
                           
                        
                              c)
                           
                           
                              fra syd: fra grænsen til powiat wysokomazowiecki langs med den vestlige bred af dalen ved Narew-floden
                           
                        
                              d)
                           
                           
                              fra øst: fra den vestlige bred af dalen ved Narew-floden i en lige linje til Topilec-Kolonia og dernæst i en lige linje til landsbyen Konowały.
                           
                        Grænserne for denne beskyttelseszone er som følger:
                  
                              a)
                           
                           
                              fra nord: fra det sted, hvor vej nr. 63 skærer vejen, der fører til fængslet i Czerwony Bór, i en kurve i retning af landsbyen Polki Teklin og dernæst oven over denne landsby til det sted, hvor vejen skærer Gać-floden, til den østlige grænse til fiskedammene rundt om landsbyen Poryte Jabłoń
                           
                        
                              b)
                           
                           
                              fra øst: langs med den østlige grænse til fiskedammene rundt om landsbyen Poryte Jabłoń i retning af vejen, der forbinder landsbyen Poryte Jabłoń med vej nr. 66, langs med den vestlige grænse til denne landsby i retning af vej nr. 63
                           
                        
                              c)
                           
                           
                              fra syd: ad vej nr. 63 oven for landsbyen Stare Zakrzewo langs med vejen, der forbinder denne landsby med landsbyen Tabędz, dernæst langs med den vestlige og nordlige grænse til denne landsby
                           
                        
                              d)
                           
                           
                              fra vest: i en lige linje nordpå til den vestlige grænse til landsbyen Bacze Mokre, dernæst fra den vestlige grænse til landsbyen Bacze Mokre i en lige linje nordøstpå i retning af vejen, der fører til fængslet i Czerwony Bór, dernæst ad denne vej til vej nr. 63.
                           
                        Grænserne for denne beskyttelseszone er som følger:
                  
                              a)
                           
                           
                              fra nord: fra grænsen til powiat wysokomazowiecki, langs med Brok Mały-vandløbet til landsbyen Miodusy Litwa, langs med dens sydvestlige side, dernæst fra grænsen til powiat zambrowski i retning af landsbyen Krajewo Białe, dernæst langs med den sydlige grænse til denne landsby, dernæst videre i retning af landsbyen Stary Skarżyn
                           
                        
                              b)
                           
                           
                              fra vest: langs med den vestlige grænse til landsbyen Stary Skarżyn til det sted, hvor vejen skærer Brok Mały-vandløbet, dernæst i den sydøstlige retning neden om landsbyen Zaręby Krztęki til grænsen til powiat zambrowski
                           
                        
                              c)
                           
                           
                              fra syd: fra grænsen til powiat zambrowski langs med det vandløb, der løber mod landsbyen Kaczyn Herbasy
                           
                        
                              d)
                           
                           
                              fra øst: lands med den vej, der går fra landsbyen Miodusy Litwa gennem landsbyen Święck Nowiny.
                           
                        Grænserne for denne beskyttelseszone er som følger:
                  
                              a)
                           
                           
                              fra nord: fra den sydlige side af landsbyen Kierzki i den østlige retning til vej nr. 671 oven for den nordlige grænse til landsbyen Czajki
                           
                        
                              b)
                           
                           
                              fra øst: fra vej nr. 671 til landsbyen Jabłonowo Kąty, dernæst i sydlig retning langs med den vestlige bred af Awissa-floden, dernæst til Idźki Średnie-Kruszewo Brodowo-vejen til den vestlige side af landsbyen Kruszewo Brodowo
                           
                        
                              c)
                           
                           
                              fra syd: fra vej nr. 671 ved landsbyen Idźki-Wykno ad vejen, der forbinder landsbyen Sokoły med landsbyen Jamiołki-Godzieby
                           
                        
                              d)
                           
                           
                              fra vest: fra landsbyen Jamiołki-Godzieby langs med den sydlige bred af Ślina-floden til landsbyen Jamiołki Kowale, dernæst nordpå gennem landsbyen Stypułki borki til Kierzki-Czajki-vejen på den østlige side af landsbyen Kierzki.
                           
                        Grænserne for denne beskyttelseszone er som følger:
                  
                              a)
                           
                           
                              fra øst: fra grænsen til byen Bielsk Podlaski, Adam Mickiewicz street, langs med den østlige udkant af byen Bielsk Podlaski
                           
                        
                              b)
                           
                           
                              fra syd: langs med den sydlige udkant af byen Bielsk Podlaski til landsbyen Piliki, inkl. landsbyen Piliki, og dernæst i en lige linje til vej nr. 66
                           
                        
                              c)
                           
                           
                              fra vest: fra vej nr. 66 i retning af den vestlige udkant af landsbyen Augustowo, herunder landsbyen Augustowo, dernæst fra landsbyen Augustowo i en lige linje til det sted, hvor jernbanen og den lokale vej nr. 1575B skærer hinanden
                           
                        
                              d)
                           
                           
                              fra nord: fra det sted, hvor jernbanen og den lokale vej nr. 1575B skærer hinanden, langs med den nordlige udkant af byen Bielsk Podlaski til grænsen til byen Bielsk Podlaski, Adam Mickiewicz street.
                           
                        
               
                  15. oktober 2016
               
            
                  Overvågningszone
               
               
                  Området angivet nedenfor med undtagelse af den ovenfor beskrevne beskyttelseszone:
                  
                              —
                           
                           
                              Łomża-distriktet — Łomża kommune
                           
                        
                              —
                           
                           
                              Zambrowski-distriktet — Zambrów by, Zambrów og Kołaki Kościelne kommuner
                           
                        
                              —
                           
                           
                              Wysokomazowiecki-distriktet — Kulesze Kościelne og Wysokie Mazowieckie kommuner og Wysokie Mazowieckie, Kobylin Borzymy, Sokoły og Czyżew byer
                           
                        
                              —
                           
                           
                              Białystok-distriktet — Choroszcz, Turośń Kościelna og Łapy kommuner
                           
                        
                              —
                           
                           
                              Bielski-distriktet — Bielsk Podlaski by, Bielsk Podlaski og Orla kommuner.
                           
                        
               
                  15. oktober 2016